TLHOMAMISEGA gore go a utlwala go bo o ka tswa o kgarakgatshega maikutlo. Le mororo bolwetse jwa gago kana go golafala ga gago e ka nna bothata jo bo go amang mo mmeleng, mogopolo wa gago o gana go amogela diphetogo tse bolwetse bo di go pateleditseng. Go ka nna ga lebega e kete wena le bolwetse jwa gago lo a gogagogana, lo lwa kaga motho yo o kileng wa bo o le ene le yo o ka nnang wa fetoga go nna ene. Mme gone jaanong go ka nna ga lebega e kete bolwetse jwa gago bo a go fekeetsa. Le fa go ntse jalo, o ka kgona go fetola seemo. Jang? Batlhanka ba Modimo ba ba ikanyegang ba le bantsi ba tshela le go bereka gareng ga batho ba ba tletseng thubakanyo e bile ka dinako tse dingwe ke bone ba ba direlwang thubakanyo eno. Re ka nna ra iphitlhela re le mo boemong jo bo tsenyang botshelo jwa rona mo kotsing fela ka gonne re le mo lefelong le le sa siamang ka nako e e sa siamang. Mo godimo ga moo, re bona boammaaruri jwa mafoko a a boletsweng ke Solomone fa a ne a bolela gore “botlhe ba diragalelwa ke motlha le tiragalo e e sa bonelwang pele.”—Moreri 9:11.